wickkiey/tamil-wikipedia-chunked huggingface dataset:
# மகாதேவன் கோயில், தம்ப்தி சுர்லா

## வரலாறு

இக்கோவில் தக்காண பீடபூமியின் மலைகளிலிருந்து எடுத்துச் செல்லப்பட்ட கருங்கல்லால் கதம்ப வம்ச பாணியில் கைவினைக் கலைஞர்களைக் கொண்டு சிற்பங்கள் செதுக்கப்பட்டு கட்டப்பட்டுள்ளது. கோவாவில் கிடைக்கக்கூடிய கருங்கல்லில் கட்டப்பட்ட கட்டிடக்கலைக்கு மீதமிருக்கும் ஒரே மாதிரியாக இது கருதப்படுகிறது. இந்த இடத்தை சுற்றியுள்ள மேற்கு தொடர்ச்சி மலையின் அடிவாரத்தில் உள்ள காடுகளின் உள்ளே தொலைதூரத்தில் இக்கோயில் இருப்பதால் இந்த கோயில் கவனிப்பாரின்றி இருக்கிறது.  
இந்த கோயில் சிவபெருமானுக்கு அர்ப்பணிக்கப்பட்டுள்ளது. மேலும், அண்டை மாநிலமான கர்நாடகாவின் அய்கொளெ கோயில்களை நினைவூட்டுகிறது. உட்புற கருவறைக்குள் ஒரு பீடத்தில் ஒரு இலிங்கம் (சிவபெருமானின் சின்னம்) பொருத்தப்பட்டுள்ளது. மேலும் ஒரு பெரிய இராச நாகம் உட்புறத்தின் மங்கலான ஒளியில் நிரந்தரமாக உள்ளது என உள்ளூர் கதை ஒன்று உள்ளது.  
கோயிலில் கர்ப்பக்கிருகம், அந்தராளம், தூண்களைக் கொண்ட நந்தி மண்டபம் ஆகியவை கருங்கற்களைக் கொண்டு கட்டப்பட்டுள்ளது. யானை உருவங்களும், கற்சங்கிலிகளின் சிக்கலான செதுக்கல்களால் அலங்கரிக்கப்பட்ட நான்கு தூண்களும், இறுதியாக தாமரை மலர் போன்று செதுக்கப்பட்ட கல் உச்சியையும் கொண்டுள்ளன.
# மகாதேவன் கோயில், தம்ப்தி சுர்லா

## அமைவிடம்

இந்த கோயில் 15 ° 26′20 ″ N 74 ° 15′8 ″ E பாகையில் தம்ப்தி சுர்லா என்ற சிறிய கிராமத்திற்கு அருகில் உள்ளது. இது போல்கோர்னெம் கிராமத்திற்கு கிழக்கே 13 கிலோமீட்டர் (8.1 மைல்) தொலைவில் உள்ளது. பகவான் மகாவீரர் காட்டுயிர்ச் சரணாலயம் மற்றும் மொல்லம் தேசியப் பூங்காவின் வடகிழக்கு பகுதியில் மொலம் நகரில் அமைந்துள்ளது.  
மகாதேவன் கோயில் தலைநகர் பனாஜியிலிருந்து சுமார் 65 கிலோமீட்டர் (40 மைல்) தொலைவில் உள்ளது. வடக்கிலிருந்து சிறிய சாலைகள் வழியாக 22 கிலோமீட்டர் (14 மைல்) தெற்கே முக்கிய நகரமான சத்தரி வட்டத்திலுள்ள வால்போய் நகரிலிருந்து அணுகலாம். கோவாவை கர்நாடக மாநிலத்துடன் இணைக்கும் அன்மோத் காட்டின் அடிவாரத்தில் இந்த கோயில் உள்ளது.
# கபில தீர்த்தம்

**கபில தீர்த்தம்** (*Kapila Theertham*) என்பது புகழ்பெற்ற சிவன் கோயில் மற்றும் தீர்த்தம் ஆகும். இது இந்தியாவின் ஆந்திராவின் சித்தூர் மாவட்டத்தில் திருப்பதியில் அமைந்துள்ளது. இந்த கோயிலில் உள்ள சிவன் திரு உருவச்சிலை கபிலா முனியால் நிறுவப்பட்டதாக நம்பப்படுகிறது. எனவே இங்குள்ள சிவன் கபிலேசுவரா என்று குறிப்பிடப்படுகிறார்.  
சேசாசசலம் மலையின் ஒரு பகுதியாக இருக்கும் திருமலை மலைகளின் அடிவாரத்தில் செங்குத்தான மற்றும் செங்குத்து முகங்களில் ஒன்றில் மலைக் குகை ஒன்றின் நுழைவாயிலில் இந்த கோயில் அமைந்துள்ளது. இங்கு மலை ஓடையின் நீர் நேரடியாக "*கபில தீர்த்தம்*" என்று அழைக்கப்படும் கோயில் தெப்பக்குளத்தில் விழுகிறது. பெரிய கல்லினால் ஆன "நந்தி" கோயிலின் நுழைவாயிலில் அமர்ந்த நிலையில் பக்தர்களுக்கும் வழிப்போக்கர்களுக்கும் அருள் பாலிக்கின்றது.
# கபில தீர்த்தம்

## சொற்பிறப்பியல்

கோயிலின் பெயரும் தீர்த்தத்தின் பெயரும் கபிலா முனியிலிருந்து பெறப்பட்டன.
# கபில தீர்த்தம்

## புராணம்

இந்தக் கோயில் புராணத்தின் படி, கபிலா முனி இந்த இடத்தில் சிவனை வேண்டி தவம் செய்ததாகவும், முனியின் பக்தியால் சிவனும் பார்வதியும் காட்சி தந்தனர். இதனால் இந்த கோயில் தொடர்ச்சியான பாதுகாப்பையும், நிலைத்தன்மையையும் பெறுகிறது. வருடாந்திர திருவிழாக்கள் பெரும் சிறப்பாகக் கொண்டாடப்படுகின்றன. இது ஒன்பது நாள் நடைபெறும் நிகழ்வாகும். திருவிழாவின் போது சிவன் மற்றும் பார்வதி ஊர்வலம் அம்சா வாகனத்தில் தொடங்கி திரிசூல ஸ்தானத்துடன் (சிவனின் திரிசூலம் தீர்த்தமாடல்) முடிவடையும்.
# கபில தீர்த்தம்

## துணை ஆலயங்கள்

இந்த கோயிலில் பல துணை சன்னதிகள் உள்ளன. காமாட்சி, சிவன், விநாயகர், சுப்பிரமணியன், அகத்தீசுவரர், ருக்மிணி சத்தியபாம சமேயோத ஸ்ரீகிருஷ்ணா என்பன அவற்றில் சில.
# பேக்கல் உட்சாஹி

**பேக்கல் உத்சாகி** (*Bekal Utsahi*) என்று பிரபலமாக அறியப்படும் **முகம்மது சபி அலிகான்** (1 ஜூன் 1924 - 3 டிசம்பர் 2016), ஓர் இந்திய கவிஞரும், எழுத்தாளரும், அரசியல்வாதியும் ஆவர். இவர் இந்திரா காந்திக்கு நெருக்கமான காங்கிரஸ்காரராகவும், மாநிலங்களவை நாடாளுமன்ற உறுப்பினராகவும் இருந்தார். பத்மஸ்ரீ மற்றும் யாஷ் பாரதி உட்பட பல தேசிய விருதுகளைப் பெற்றுள்ளார்.
# பேக்கல் உட்சாஹி

## ஆரம்பகால வாழ்க்கை

பேக்கல் உத்சாகி 1 ஜூன் 1924இல் உத்தரப் பிரதேசத்தின் பல்ராம்பூரில் பிறந்தார். இவரது தந்தையின் பெயர் ஜாபர் கான் லோடி- தாயின் பெயர் பிஸ்மில்லா. பால்ராம்பூரில் உள்ள எஸ்சி கல்லூரியில் உயர்நிலைப் பள்ளியில் தனது ஆரம்ப படிப்பை முடித்தார்.  
இவர் மாநிலங்களவை முன்னாள் உறுப்பினராக இருந்தார். 1976இல் இலக்கியத்துக்காக பத்மஸ்ரீ விருதைப் பெற்றார். 1945இல் தேவாவின் வாரிஸ் அலி ஷா என்ற சூபி துறவி, "பேடம் கயா பேக்கல் ஆயா" என்று மேற்கோள் காட்டினார். அந்த சம்பவத்திற்குப் பிறகு முகமது சபி கான் தனது பெயரை "பேக்கல் வர்சி" என்று மாற்றிக்கொண்டார். ஜவகர்லால் நேரு 1952இல் இந்திய தேசிய காங்கிரஸ் கட்சியின் தேர்தல் பிரச்சாரத்தின்போது கோண்டாவுக்கு வந்திருந்தார். அதே நேரத்தில், இவரது "கிசான் பாரத் கா" கவிதையைக் கேட்டு உற்சாகமடைந்து "யே ஹமாரா உத்சாகி ஷயர் ஹை" என்று பாராட்டினார். அதன் பிறகு இவர் இலக்கிய உலகில் பேக்கால் உத்சாகி என்று அழைக்கப்படுகிறார்.
# பேக்கல் உட்சாஹி

## அரசியல்

உத்சாகி இந்திய தேசிய காங்கிரஸ் கட்சியில் தீவிரமாக ஈடுபட்டார். மேலும், முன்னாள் பிரதமர் இந்திரா காந்தியுடன் மிக நெருக்கமாக இருந்தார். தேசிய ஒருங்கிணைப்புக்கான பங்களிப்பின் காரணமாக இவர் இந்திய நாடாளுமன்றத்தின் மேலவையான மாநிலங்களவை உறுப்பினராக காங்கிரஸால் பரிந்துரைக்கப்பட்டார். இவர், இந்தியப் பிரதமர் தலைமையில் தேசிய ஒருங்கிணைப்பு மன்றத்தின் உறுப்பினராகவும் இருந்தார்.
# பேக்கல் உட்சாஹி

## விருதுகள்

1976ஆம் ஆண்டில் உத்சாகி பத்மஸ்ரீ விருதைப் பெற்றார். இவர் உத்தரப்பிரதேச அரசிடமிருந்து யாஷ் பாரதி விருதைப் பெற்றார். உருது இலக்கியத்திற்கான சேவைகளுக்காக 2013 ஆம் ஆண்டில் ஷாஹீத் ஷோதா சன்ஸ்தானால் இவருக்கு மாத்தி ரத்தன் சம்மன் வழங்கப்பட்டது.
# சோம் ஆறு

**சோம் ஆறு என்பது** (இந்தி: **सोम नदी)** இந்தியாவின் அரியானா மாநிலத்தில் ஓடும் யமுனை ஆற்றின் கிளை ஆறு ஆகும்.
# சோம் ஆறு

## தோற்றம் மற்றும் பாதை

அரியானா மற்றும் இமாச்சலப் பிரதேச மாநிலத்தின் எல்லையில் உள்ள யமுனநகர் மாவட்டத்தில் சிவாலிக் மலையில் ஆதி பத்ரி (அரியானா) எனும் இடத்தில் இந்த ஆறு உருவாகிறது*.*  
1875-76 ஆம் ஆண்டில் அரியானாவில் மேற்கு யமுனா கால்வாயை சோம் நதி சந்திக்கும் இடமான தாதுபூரில் பத்ராலா தடுப்பணை கட்டப்பட்டது.  
இந்த ஆற்றின் வடிநில இரண்டு பகுதிகளாக வகைப்படுத்தப்பட்டுள்ளது. அவை, காதிர் மற்றும் பங்கர் ஆகும். இதில் பங்கர் மழைப் பருவத்தில் வெள்ளப் பாதிப்பிற்கு உள்ளாவதில்லை. தாழ் நில வெள்ளை பாதிப்புக்குள்ளாகும் பகுதி காதர் ஆகும்.
# சோம் ஆறு

## நீர்ப்பாசனம் மற்றும் நீர் சக்தி

மேற்கு யமுனா கால்வாயில் பல தடுப்பணைகள் உள்ளன. இவை யமுனாநகர் மாவட்டத்தில் உள்ளன. பத்ராலா அணையில் நீர் மின்சாரம் உற்பத்தி செய்யப்பயன்படுகிறது.<sup>[தலைப்புகாணவில்லை][ ஆசிரியர்தெரியவில்லை]</sup>
# எழுது கருவி

**எழுது கருவி** (*Writing implement*) என்பது எழுத்தை உருவாக்க பயன்படும் ஒரு கருவி. எழுதுதல் செயலானது வெவ்வேறு படங்கள், கோடுகள் மற்றும் வடிவங்களைக் கொண்டுள்ளது. இந்த உருப்படிகளில் பெரும்பாலானவை ஓவியம், வரைதல், தொழில்நுட்ப வரைதல் போன்ற பிற செயல்பாடுகளுக்கும் பயன்படுத்தப்படலாம். ஆனால் எழுதும் கருவிகள் பொதுவாக மென்மையான, கட்டுப்படுத்தக்கூடிய கோட்டை உருவாக்கும் சாதாரணத் தேவையைக் கொண்டவை.  
ஒரு சிறிய மக்கள்தொகையால் பயன்படுத்தப்படும் மற்றொரு எழுத்து நடைமுறை, பார்வையற்றவர்கள் பிரெயிலில் உள்ள புள்ளிகளைத் துளைக்க சிலேட்டுடன் இணைந்து பயன்படுத்தும் கூராணி ஆகும்.  
எழுதுகருவிகள் ஒரு உள்ளார்ந்த செயல்பாட்டைக் கொண்டுள்ளன. அவற்றின் பயன் அவற்றின் தோற்ற நீளத்திற்கேற்றமையும். அதாவது பயனற்ற பொருட்களாக நீடிக்காது.
# எழுது கருவி

## நிறமியற்றவை

இரண்டாவதான ஒரு பொருள்கொண்டு நிறமியைப் பயன்படுத்துவதை விட, பழங்காலத்தில் ஒரு தட்டையான மேற்பரப்பை ஒரு கடினமான கருவியால் கீறுவதன் மூலம் எழுத்துகள் உருவாக்கப்பட்டன. எடுத்துக்காட்டாக, சீன ஜியாகுவென் ஆமை ஓடுகளில் செதுக்கப்பட்டுள்ளது. இத்தகையவை கலைப்பொருட்களின் நிலைத்தன்மையைக் குறித்தாலும் எழுது கருவியின் நுட்ப மேம்பாட்டைக் காட்டவில்லை. லாஸ்காக்கில் உள்ள குகை ஓவியங்கள் போன்ற வரலாற்றுக்கு முந்தைய குகை ஓவியங்களில் நிறமியின் பயன்பாடுகள் காணப்படுகின்றன.  
பண்டைய சுமேரியர்களும் அவர்களின் அடுத்தடுத்த கலாச்சாரத்தினரான பாபிலோனியர்கள் போன்றவர்களும் ஒரு கூராணியை மென்மையான களிமண் பலகைகளில் அழுத்துவதன் மூலம் ஆப்பு வடிவ அடையாளங்களை உருவாக்கி அவற்றில் கியூனிஃபார்ம் எழுத்தை உருவாக்கினர். பலகையைக் கடினப்படுத்துவதற்கும் அடையாளங்களை நிரந்தரமாக பாதுகாக்கவும் களிமண் பலகைகள் சுடப்பட்டன.  
மைசீனியன் கிரீஸ் போன்ற பல பழங்கால கலாச்சாரங்களும் தங்கள் பதிவுகளை களிமண் பலகைகளில் பொறித்தாலும் பலகைகளைச் சுடவில்லை. தற்செயலாக நிகழ்ந்த ஒரு பேரழிவுத் தீயினால் மினோவான் க்ரீட்டிலிருந்து வந்த லீனியர் பி தரவின் பெரும்பகுதிகள் கடுமையாக சுடப்பட்டன. ரோமானியர்கள் மெழுகு பலகைகளுடன் காரீய கூராணியைப் பயன்படுத்தினர். மெழுகுப்பலகைகளின் மேற்பரப்பைமென்மையாகத் தேய்ப்பதன்மூலம் உருவாக்கிய எழுத்துருக்களை அழிக்க முடியும்.  
தற்காலத்தில் கைக் கணினிகள் மற்றும் வேறு சில கணினி உள்ளீட்டு சாதனங்கள், திரையில் தகவல்களைப் பதிவுசெய்ய நிறமிப் பயன்பாட்டிற்குப்பதில் அழுத்ததைப் பயன்படுத்தும் எழுத்தாணிகளைப் பயன்படுத்துகின்றன.  
வெள்ளி ஸ்டான்லி கோப்பையில் பொறிக்கப்பட்ட வெற்றியாளர்களின் பெயர்கள் ,லிங்கன் மெமோரியலின் கல் சுவரில் செதுக்கப்பட்ட கெட்டிஸ்பர்க் முகவரி போன்ற நினைவுப் பொருட்களில் சொற்களும் பெயர்களும் இப்பொழுதும் பொறிக்கப்படுகின்றன. இவற்றுக்குத் தேவையான கருவிகள் எழுதும் கருவிகளாக மட்டுமே கருதப்படுவதில்லை.
# எழுது கருவி

## நிறமியற்றவை

### நிறமி கொண்டவை

மெட்ஸ்கெட்டா .]]
பண்டைய ரோமானியர்கள் பயன்படுத்திய லீடன் கூராணியே தற்போதைய கரிக்கோலின் மூலவடிவமாகும். ரோமானியர்கள் லீடன் கூராணியைக் கொண்டு மரம் அல்லது பாப்பிரஸ் மீது கருமையான கோட்டுருக்களைப் பதித்து எழுதினர். தற்காலத்தில் மையற்ற பேனாக்கள் உருவாக்கத்தில் இந்த உத்தி பயன்படுத்தப்படுகிறது. மையற்ற பேனாக்களில் ஒரு காரீயஉலோகக் கலவை, தாளின் மேற்பரப்பில் சிறுசிறு பகுதிகளை நீக்கித் தாளில் இருண்ட அடையாளங்களை ஏற்படுத்துகிறது.  
பெரும்பாலான நவீன "காரீயப் பென்சில்கள் " விஷமற்ற சாம்பல்-கருப்புநிற கிராஃபைட்டு மற்றும் களிமண் கலவையை முக்கியப் பாகமாகக் கொண்டுள்ளன. உடைந்துவிடாமல் இருப்பதற்காகவும் பயன்படுத்துவோரின் கைகளில் ஒட்டாமல் இருக்கும்வகையிலும் இப்பாகமானது மர உறைக்குள் வைக்கப்பட்டுள்ளது.  
பள்ளி அறைகளில் கரும்பலகையில் எழுத வெள்ளை சுண்ணக்கட்டி பயன்படுத்தப்படுகிறது. 19, 20 ஆம் நூற்றாண்டுகளில் காகிதம் எளிதில் கிடைக்காதபோது, தனிப்பட்ட மாணவர்களும் தங்கள் சொந்த சிறிய சிலேட்டுகளில் சுண்ணக்கட்டிகளைக் கொண்டு எழுதினர்.  
பென்சில்கள் மற்றும் சுண்ணக்கட்டிகள் இரண்டும் பல வண்ணங்களில் அடையாளங்களை உருவாக்கக்கூடியவகையில் கிடைக்கின்றன. ஆனால் அவை எழுது கருவிகளாகக் கருதப்படாமல் கலைப்பொருட்களை உருவாக்குபவையாகக் கருதப்படுகின்றன. குழந்தைகள் வண்ணமயமான மெழுகு வண்ணத்தீட்டுக்கோல்களைத் தங்கள் படங்களில் சொற்களை எழுத பயன்படுத்தினாலும், எழுதுவதற்குப் பயன்படும் முதன்மைப் பொருளாக அவை கருதப்படுவதில்லை  
ஒரு மெழுகுப் பென்சில் வண்ணத்தீட்டுக்கோலையும் கரிக்கோலையும் ஒத்தது. இதில் வண்ணமயமான மெழுகுப்பொருள் காகித உறைக்குள் வைக்கப்பட்டுள்ளது. இதன் விகிதாச்சாரங்கள் ஒரு சாதாரணக் கரிக்கோலுடன் ஒத்துள்ளது. துவக்கத்தில் மெழுகுப் பென்சில்கள் பீங்கான் அல்லது கண்ணாடி போன்ற மேற்பரப்புகளில் எழுதப் பயன்படுத்தப்பட்டன.  
சாதாரணக் கரிக்கோல்கள், சுண்ணக்கட்டிகள், வண்ணத்தீட்டுக்கோல்கள் அனைத்தும் அவற்றின் முழுவுருவும் தீர்ந்துபோகும்வரை செயற்படும் திறனுள்ளவை. கரிக்கோலப் பயன்படுத்தும்போது அதன் கிராபைட்டு கலவைப்பகுதியை மரவுறையை விட்டு வெளிப்படுத்துவதற்கு கரிக்கோல் கூராக்கிகள் தேவைப்படுகின்றன.
# கவுசல்யா ஆறு

**கவுசல்யா ஆறு** (*Kaushalya river*) காகர் நதியின், துணை ஆறாகும். இது அரியானா மாநிலத்தில் பஞ்ச்குலா மாவட்டத்தில் பாய்கிறது.
# கவுசல்யா ஆறு

## தோற்றமும் ஓட்டமும்

கவுசல்யா ஆறு அரியானா மற்றும் இமாச்சலப் பிரதேச மாநிலத்தின் எல்லையில் உள்ள சிவாலிக் மலைகளில் தோன்றி பஞ்சகுலா மாவட்டம் வழியாகப் பாய்ந்து, கவுசல்யா அணையின் கீழ்ப்பகுதியில் பிஞ்சூர் அருகே காகர் நதியுடன் கலக்கிறது.  
இதனுடைய வடிநிலம் இரண்டு பகுதிகளாக வகைப்படுத்தப்பட்டுள்ளது. அவை: காதிர், பங்கர். *பங்கர்* எனப்படும் பகுதி மழைப் பருவத்தில் பாதிக்கப்படுவதில்லை, தாழ்நில வெள்ள பாதிப்புக்குள்ளாகும் பகுதி *புது வண்டல்* பகுதி (காதர்) என அழைக்கப்படுகிறது.  
பல தொல்பொருள் ஆராய்ச்சியாளர்கள் சிந்துவெளி நாகரிகம் வளர்ந்த பழைய காகர்-கக்ரா நதியைச் சரசுவதி நதியுடன் அடையாளம் கண்டுள்ளனர்.
# சேர் சா சூரியின் கல்லறை

**சேர் சா சூரியின் கல்லறை** (*Tomb of Sher Shah Suri*) என்பது இந்தியாவின் பீகார் மாநிலத்தின் சாசாராம் நகரில் உள்ளது. முகலாயப் பேரரசை தோற்கடித்து வட இந்தியாவில் சூர் பேரரசை நிறுவிய பீகாரைச் சேர்ந்த பஷ்தூன் பேரரசர் சேர் சா சூரி நினைவாக இந்த கல்லறை கட்டப்பட்டது. ரபி உல் அவ்வலின் 952 வருடத்தின் பத்தாவது நாளில், அல்லது பொது ஊழி 1545 மே 13 அன்று கலிஞ்சர் கோட்டையில் தற்செயலான ஒரு குண்டு வெடிப்பில் சேர் சா சூரி இறந்தார்.
# சேர் சா சூரியின் கல்லறை

## கட்டிடக்கலை

இந்தக் கல்லறை இந்திய-இசுலாமியக் கட்டிடக்கலைக்கு ஒரு எடுத்துக்காட்டாக திகழ்கிறது. இது கட்டிடக் கலைஞர் மிர் முகம்மது அலிவால் கான் என்பவரால் வடிவமைக்கப்பட்டு, 1540க்கும்ம் 1545க்கும் இடையில் கட்டப்பட்டது. கிட்டத்தட்ட சதுரமாக இருக்கும் ஒரு செயற்கை ஏரியின் நடுவில் நிற்கும் இந்த சிவப்பு மணற்கல் கல்லறை (122 அடி உயரம்) இந்தியாவின் இரண்டாவது தாஜ் மகால் என்று அழைக்கப்படுகிறது. கல்லறையைச் சுற்றியுள்ள ஏரி சுர் வம்சத்தால் ஆப்கானிஸ்தான் சுல்தான்களின் கட்டிடக்கலை வளர்ச்சியாகக் காணப்படுகிறது.  
இந்த கல்லறை சேர் சாவின் வாழ்நாளிலும், அவரது மகன் இஸ்லாம் ஷாவின் ஆட்சியிலும் கட்டப்பட்டது. சேர் சா சூரியின் இறப்புக்கு மூன்று மாதங்களுக்குப் பிறகு, 1545 ஆகஸ்ட் 16 ஆம் தேதி நிறைவடைந்ததாக ஒரு ஒரு கல்வெட்டு பொறிக்கப்பட்டுள்ளது.
# கணிதக் கருவி

**கணிதக் கருவி** (*mathematical instrument*) என்பது கணித ஆய்விலும் பயன்பாட்டிலும் உதவும் ஒரு கருவியாகும். வடிவவியலில் பல்வேறு நிறுவல்களுக்கான வரைதல்களுக்கு கவராயம் மற்றும் நேர்விளிம்பு பயன்படுத்தப்படுகின்றன. பயன்பாட்டுக் கணிதத்தில் கோணங்களையும் தொலைவுகளையும் அளப்பதற்கு இவை உதவுகின்றன. காலத்தை அளக்கவும், வானியல், கடற்பயண வழிகாட்டுதல், நில அளவியல் போன்ற துறைகளிலும் இவை பங்குபெறுகின்றன.  
கோள்கள் மற்றும் பிற விண்பொருட்களின் இருப்பிடத்தையும் நகர்வையும் கணிப்பதற்கு கோள்காண் வட்டு போன்ற கருவிகள் பயன்படுத்தப்பட்டன. அறுபாகைமானி, திசைகாட்டி போன்ற்வை கடலோடுபவர்களின் வழிகாட்டலில் பயன்படுத்தப்பட்டவையாகும்.  
பெரும்பாலான கணிதக் கருவிகள் வடிவவியல் பயன்பாடு கொண்டவை. அவற்றுள் அளவுகோல், இடுக்குமானி, பாகைமானி, மூலைமட்டம், கவராயம் போன்றவை அடங்கும். எண்சட்டம், நழுவு சட்டம், கணிப்பான் போன்ற கருவிகள் எண் கணிதத்தில் பயன்படுகின்றன.
# தேவா, இந்தியா

## நிலவியல்

தேவா பாகையில் அமைந்துள்ளது. இது சராசரியாக 137 மீட்டர் (449 அடி) உயரத்தில் உள்ளது.
# தேவா, இந்தியா

## மக்கள் தொகை பரவல்

2011 இந்திய மக்கள் தொகை கணக்கெடுப்பின்படி, தேவாவின் மொத்த மக்கள் தொகை 15,662 ஆகும். இதில் 8,231 ஆண்களும் 7,431 பெண்களும் இருக்கின்றனர். 0 முதல் 6 வயதுக்குட்பட்டவர்கள் 2,347 என்ற அளவில் இருக்கின்றனர். தேவாவில் மொத்த கல்வியறிவாளர்களின் எண்ணிக்கை 7,967 ஆகும். இது 50.9% மக்களில் ஆண்களின் கல்வியறிவு 54.4% ஆகவும், பெண் கல்வியறிவு 47.0% ஆகவும் உள்ளது. தேவாவின் 7+ மக்கள்தொகையின் கல்வியறிவு விகிதம் 59.8% ஆகும். இதில் ஆண்களின் கல்வியறிவு விகிதம் 63.9% ஆகவும், பெண் கல்வியறிவு விகிதம் 55.4% ஆகவும் இருந்தது. பட்டியல் சாதியினரும் பட்டியல் பழங்குடியினரின் எண்ணிக்கை முறையே 746 , 18 ஆகும். தேவாவில் 2011இல் 2485 வீடுகள் இருந்தன.  
தேவாவில் 67 கிராம ஊராட்சிகள் உள்ளன.
# தேவா, இந்தியா

## சாலை இணைப்பு

தேவா, இலக்னோ, பதேபூர், பாராபங்கி, சூரத்கஞ்ச், குர்சி, மசாலி , சின்ஹாட் ஆகியவற்றுடன் சாலை வழியாக நன்கு இணைக்கப்பட்டுள்ளது.
# வாரிஸ் அலி ஷா

**வாரிஸ் அலி ஷா** (*Waris Ali Shah*) (1817-1905) என்பவர் இந்திய மாநிலமான பீகாரின் பாராபங்கி மாவட்டத்திலுள்ள தேவாவைச் சேர்ந்த ஒரு சூபித் துறவியும், வார்சி சூபி ஒழுங்கின் நிறுவனரும் ஆவார். இவர் மேற்கில் பரவலாகப் பயணம் செய்து, மக்களை தனது ஆன்மீக ஒழுங்கில் சேர்த்துக்கொண்டார். இவர் ஹஸ்ரத் இமாம் உசேனின் 26 வது தலைமுறையைச் சேர்ந்தவர். இவரது தர்கா இந்தியாவின் தேவாவில் உள்ளது. இவர், சிறு வயதிலேயே ஒரு மத வாழ்க்கையைத் தேர்ந்தெடுக்கொண்டார்.
# வாரிஸ் அலி ஷா

## வாழ்க்கை

"இசுலாமிய விமர்சனமும் முஸ்லிம் இந்தியாவும்" என்ற புத்தகத்தில் (கிராஸ் மறுபதிப்பு, 1971), இயேசு வாழ்ந்தபடியே வாரிஸ் அலி ஷா தனது வாழ்க்கையை வாழ்ந்ததாகக் குறிப்பிடப்பட்டுள்ளது.
# வாரிஸ் அலி ஷா

## வாழ்க்கை

### சமூக ஈடுபாடுகள்

இவர் பல முறை யாத்திரைக்காக மக்கா சென்றுள்ளார். ஐரோப்பாவில் தனது பயணத்தின் போது, இவர் துருக்கி சுல்தானையும், பெர்லினில் பிஸ்மார்க்கையும் சந்தித்தார். இவர் இங்கிலாந்து சென்று ஐக்கிய இராச்சியத்தின் விக்டோரியா மகாராணியையும் ஒரு பார்வையாளராக சந்தித்தார்.
# வாரிஸ் அலி ஷா

## வாழ்க்கை

### இறப்பு

இவர் ஏப்ரல் 5, 1905 அன்று இறந்தார் (29 முகர்ரம் 1323 ஹிஜ்ரி ஆண்டு ).
# வாரிஸ் அலி ஷா

## சூஃபி ஒழுங்கு

வாரிஸ் அலி ஷா சூபித்துவத்தின் கதிரியா ஒழுங்கைச் சேர்ந்தவர். இவர் ஒரு தாராளவாத பார்வையைக் கொண்டிருந்தார். இவரைப் பின்பற்றுபவர்களுக்கு சூஃபித்துவத்தைப் பின்பற்ற அனுமதித்தார். ஒருவர் இசுலாத்தை ஏற்றுக்கொண்டால் பெயர்கள் மாற்றப்படக்கூடாது என்பது இவரது கொள்கையாகும்.
# வாரிஸ் அலி ஷா

## இவருடைய சீடர்கள்

இவருக்கு பல மதங்களைச் சேர்ந்தவர்கள் சீடர்களாக இருந்தனர்.
- மாலிக் குலாம் முகமது (பாக்கித்தானின் ஆளுநர்).
- சீரடி சாயி பாபா
# வாரிஸ் அலி ஷா

## நினைவு நாள்

இவரது தந்தையான குர்பன் அலி ஷாவின் கல்லறை தேவாவில் உள்ளது. இவரது தந்தையின் நினைவு நாள் விழா, உள்ளூரில் தேவா மேளா என்று அழைக்கப்படுகிறது. இது அக்டோபர்-நவம்பர் மாதங்களில் அனுசரிக்கப்படுகிறது. இதில் கிட்டத்தட்ட ஒரு மில்லியன் என்ற அளவில் முஸ்லிம்களும், இந்துக்களும் கலந்து கொள்கின்றனர்.  
ஷா தனது தந்தை குர்பன் அலி ஷாவின் நினைவாக இந்த நிகழ்வை ஆரம்பித்ததாக கூறப்படுகிறது. மற்றொரு வருடாந்திர கண்காட்சி சஃபர் முதள் நாள் அன்று இவரது கல்லறையில் நடத்தப்படுகிறது.
# ஈ. வெ. இராமசாமி-மணியம்மை அறக்கட்டளையில் இயங்கும் நிறுவனங்கள்

பெரியார் ஈ. வெ. இராமசாமி மற்றும் அவர்தம் மனைவியர்களான நாகம்மை மற்றும் மணியம்மை பெயரிலான அறக்கட்டளையின் கீழ் சென்னை, திருச்சிராப்பள்ளி, தஞ்சாவூர் மற்றும் புது தில்லி போன்ற இடங்களில் பகுத்தறிவுக் கல்வி, பகுத்தறிவுப் பிரச்சாரம், பொதுக்கல்வி நிலையங்கள், மருத்துவமனைகள் மற்றும் பயிற்சி நிலையங்கள் நடத்துகிறது. அவைகள் வருமாறு:
# ஈ. வெ. இராமசாமி-மணியம்மை அறக்கட்டளையில் இயங்கும் நிறுவனங்கள்

## சென்னையில்

1. பெரியார் பகுத்தறிவு ஆய்வகம் மற்றும் நூலகம், பெரியார் திடல், சென்னை
1. பெரியார் கணிணி ஆய்வுக் கல்வியகம், பெரியார் திடல்
1. பெரியார் அய்.ஏ.எஸ்., அய்.பி.எஸ். பயிற்சி மய்யம், பெரியார் திடல்
1. பெரியார் ஆங்கிலக் கல்விப் பயிலகம், பெரியார் திடல்
1. பெரியார் தொழிற் படிப்பு நிறுவனம் (CA/ICWA/ACS), பெரியார் திடல்
1. பெரியார் தத்துவக் கொள்கை பரப்பும் பன்னாட்டமைப்பு, பெரியார் திடல்
1. மகளிர் மேம்பாடு, மறுமலர்ச்சிக்கான பெரியார் அமைப்பு, பெரியார் திடல்
1. பெரியார் சுயமரியாதைத் திருமண நிலையம், பெரியார் திடல்
1. பெரியார் இலவச சட்ட உதவி மய்யம், பெரியார் திடல்
# ஈ. வெ. இராமசாமி-மணியம்மை அறக்கட்டளையில் இயங்கும் நிறுவனங்கள்

## திருச்சிராப்பள்ளியில்

1. நாகம்மை குழந்தைகள் இல்லம்
1. பெரியார் தொடக்கப்பள்ளி
1. பெரியார் மணியம்மை பெண்கள் மேல்நிலைப்பள்ளி
1. பெரியார் நூற்றாண்டு நினைவு மெட்ரிக்குலேசன் மேல்நிலைப் பள்ளி
1. நாகம்மை ஆசிரியர் பயிற்சி நிறுவனம்
1. பெரியார் ஆசிரியர் பயிற்சி நிறுவனம்
1. பெரியார் மருந்தியல் மகளிர் கல்லூரி
1. பெரியார் கணினி மய்யம்
1. பெரியாரியல் பயிற்சிக் கல்லூரி
1. பெரியார் செவிலியர் கல்லூரி
# ஈ. வெ. இராமசாமி-மணியம்மை அறக்கட்டளையில் இயங்கும் நிறுவனங்கள்

## தஞ்சாவூரில்

1. பெரியார்-மணியம்மை பல்கலைக்கழகம், வல்லம்
1. பெரியார் நூற்றாண்டு பாலிடெக்னிக் கல்லூரி
1. பெரியார் சமூக தொடர் கல்விக் கல்லூரி
1. பெரியார் உயிரி தொழில்நுட்பம் மற்றும் உயிர் மண்டல ஆராய்ச்சிக் கழகம்
1. பெரியார் புத்தாக்க எரிசக்திப் பயிற்சி நிறுவனம்
# ஈ. வெ. இராமசாமி-மணியம்மை அறக்கட்டளையில் இயங்கும் நிறுவனங்கள்

## புதுதில்லியில்

1. பெரியார் மய்யம், பாம்நோலி
1. பெரியார் மய்யம், ஜசோலா
# ஈ. வெ. இராமசாமி-மணியம்மை அறக்கட்டளையில் இயங்கும் நிறுவனங்கள்

## புதுதில்லியில்

### மருத்துவமனைகள்

1. பெரியார் மணியம்மை மருத்துவமனை நகர குடும்ப நல மய்யம், சென்னை
1. புற்றுநோய் ஆய்வுக்கான பெரியார் மய்யம், சென்னை
1. பெரியார் மணியம்மை இலவச மருத்துவமனை, திருச்சிராப்பள்ளி
1. பெரியார் மருத்துவமனை குடும்ப நல மய்யம், தஞ்சாவூர்
1. பெரியார் மருத்துவமனை குடும்ப நல மய்யம், சோழங்கநல்லூர், திருச்சி
# மெகரூன் ஏரி

**மெகரூன் ஏரி** (*Mehrun Lake*) என்பது ஜல்கான் அருகே அமைந்துள்ள இயற்கை ஏரியாகும். மெகரூன் ஏரியின் பெயரானது இந்தப் பகுதியின் பெயரான ஜல்கானிலிருந்து தோன்றியதாகும். ஜல் என்பது தண்ணீரைக் குறிக்கும். இந்த ஏரியானது இப்பகுதி மக்களுக்குக் குடிநீருக்காகவும் விவசாயத்திற்காகவும் 75 ஹெக்டேர் பரப்பளவில் தோற்றுவிக்கப்பட்டது. பின்னர் இந்த ஏரிக்கரையில் பல பொழுதுபோக்கு அம்சங்கள் ஏற்படுத்தப்பட்டன. எனவே அருகிலுள்ள நகரங்களிலிருந்தும் பல இங்கு வருகின்றனர். இந்த ஏரி ஜல்கான் மக்களுக்குப் பொழுது போக்குவதற்கான இடமாக உள்ளது. இந்த ஏரிக்கு அருகில் பல பூங்காக்கள் உள்ளன. இந்த ஏரியில் சாத் பூஜை பயிற்சி செய்ய உத்தரப்பிரதேசம் மற்றும் பீகாரிலிருந்து பலர் இந்நகரத்திற்குக் குடியேறுகின்றனர்.  
ஜல்கான் நகராட்சி இந்த ஏரியை மேம்படுத்தி விநாயகர் கோயில் கட்ட முன்னெடுப்பினைத் துவக்கியுள்ளது. இதன் மூலம் சுற்றுலாவை மேம்படுத்தவும் திட்டமிட்டுள்ளது.
# இரண்டாம் மொழி

**இரண்டாம் மொழி** (Second language) என்பது ஒரு நபர் தனது தாய் மொழிக்கு பிறகு கற்கும் வேறு ஒரு மொழியை இரண்டாம் மொழி என கூறலாம். இது அந்த நாட்டில் உள்ள வேறு ஒரு மொழியாகவோ அல்லது அயல் நாட்டு மொழியாகவோ இருக்கலாம். இந்த இரண்டாம் மொழி பேச்சுவழக்கில் ஆதிக்கம் செலுத்தும் மொழியாகவும் அதிகம் பயன்படுத்தும் அல்லது மிகவும் வசதியான மொழியாகும் இருப்பதனால் இது ஒரு நபரின் முதன்மை மொழியாக இருக்க வேண்டிய அவசியமில்லை.
# அப்துல் பாரி பிரங்கி மகாலி

**அப்துல் பாரி பிரங்கி மகாலி** ( *Abdul Bari Firangi Mahali* ) (1878-1926) ஓர் இந்திய முஸ்லிம் அறிஞரும் இலக்னோவில் உள்ள பிரங்கி மகால் பகுதியைச் சேர்ந்த எழுத்தாளருமாவார். இவர் 111 புத்தகங்களை எழுதியுள்ளார். ஜனவரி 26, 1919 அன்று இவர் இலக்னோவில் முஸ்லிம்களுக்கு எதிரான பிரிட்டிசாரின் அணுகுமுறைக்கு எதிராக ஒரு போராட்டக் கூட்டத்திற்கு தலைமை தாங்கினார். கிலாபத் இயக்கத்தில் இவர் மிகவும் தீவிரமாக இருந்தார்.
# அப்துல் பாரி பிரங்கி மகாலி

## நிறுவனங்கள்

- மேற்கத்திய கல்விக்கு எதிரான தனது எதிர்ப்பில், இலக்னோவில் *மதர்ஸா-இ-நிசாமியா* என்ற கல்வி நிறுவனத்தை நிறுவினார்.
- முஸ்லிம் புனித தலங்களை ஆங்கிலேயர்கள் இழிவுபடுத்துவதைத் தடுக்க *அஞ்சுமான்-இ-குடம்-இ-கப்பாவை* (1914) அமைத்தார்.
- இவர் தாருல் முசன்னெபின் ஷிப்லி அகாதமியின் (1915-1916) நிறுவனர் உறுப்பினராக இருந்தார்.
- இந்தியாவின் ஐக்கிய மாகாணங்களில் (1920) ஜாமியா மில்லியா இஸ்லாமியாவின் நிறுவனர் உறுப்பினராக இருந்தார்.
# பெலிசியானோ தோசு சாண்டோசு

**பெலிசியானோ தோசு சாண்டோசு** (*Feliciano dos Santos*) தென் கிழக்கு ஆப்பிரிக்க நாடான மொசாம்பிக்கைச் சேர்ந்த ஓர் இசைக்கலைஞர் மற்றும் சுற்றுச்சூழல் ஆர்வலராவார். இவர் நியாசா மாகாணத்தைச் சேர்ந்தவர்.  
மொசாம்பிக் நாட்டில் பாதிக்கும் மேற்பட்ட மக்கள் அடிப்படை சுகாதார வசதி இல்லாமல் தீவிர வறுமையில் வாழ்கின்றனர். நியாசாவின் வடக்கே உள்ள மாகாணம் நாட்டின் ஏழ்மையான மற்றும் தனிமைப்படுத்தப்பட்ட பகுதிகளில் ஒன்றாகும். அதன் கிட்டத்தட்ட 1 மில்லியன் மக்களில் பெரும்பாலோர் மாகாணம் முழுவதும் சிதறிக்கிடக்கும் சிறிய கிராமங்களில் வாழ்கின்றனர். இது புதிய இங்கிலாந்து போல பெரியது. ஆனால் 170 கிலோமீட்டர் நடைபாதை மட்டுமே இங்கு உள்ளது.  
மொசாம்பிக்கின் மிக தொலைதூர மூலைகளுக்கும் சுகாதாரத்தை கொண்டு வருவதற்கு பாரம்பரிய இசையை புதுமையான தொழில்நுட்பத்தைப் பயன்படுத்தி கிராம வாசிகளுக்கு இவர் உதவினார். நியாசா பிராந்தியத்தில் நீர் மற்றும் சுகாதார உள்கட்டமைப்பை மேம்படுத்துவதற்கான தேவையை மேம்படுத்த இசையைப் பயன்படுத்தியதற்காக 2008 ஆம் ஆண்டில் சாண்டோசுக்கு கோல்டுமேன் சுற்றுச்சூழல் பரிசு வழங்கப்பட்டது.
# நூறு (துடுப்பாட்ட போட்டி)

**நூறு** என்பது இங்கிலாந்து மற்றும் வேல்சில் உள்ள முக்கிய நகரங்களை மையப்படுத்தி அமைந்துள்ள எட்டு ஆண்கள் மற்றும் பெண்கள் அணிகளை உள்ளடக்கிய ஒரு தொழில்முறை 100 பந்து துடுப்பாட்டப் போட்டியாகும். இங்கிலாந்து மற்றும் வேல்சு துடுப்பாட்ட வாரியம் (ஈசிபி) இந்த போட்டியை நடத்துகிறது மற்றும் கோவிட்-19 பெருந்தொற்று காரணமாக ஓராண்டு தாமதமாகி, 2021 கோடையில் முதல் முறையாக நடைபெறுகிறது.இளைஞர் மற்றும் பலதரப்பட்ட கூட்டங்களை துடுப்பாட்டத்தின்பால் ஈர்ப்பதற்காக இந்த வடிவம் கண்டுபிடிக்கப்பட்டது, குறுகிய வடிவமும் ஒவ்வொரு போட்டியும் இரண்டரை மணி நேரம் நீடிக்கும்படியும் அமைந்துள்ளது . பிபிசி போட்டியின் இலவச ஒளிபரப்பைக் காண்பிக்கும், அதே நேரத்தில் பெண்கள் போட்டிகள் மற்றும் சில ஆண்கள் போட்டிகள் ஸ்கை ஸ்போர்ட்ஸின் வலையொளி பதிவுதடத்தில் இலவசமாக ஒளிபரப்பு செய்யப்படும்.  
இந்த போட்டி ஆண்கள் மற்றும் பெண்கள் இரு தரப்பினருக்கும் சமமானதாக இருக்கும், கிட்டத்தட்ட அனைத்து போட்டிகளும் ஒரே நாளில், ஒரே இடத்தில் நடைபெறுகின்றன. ஒரு கடவுச்சீட்டு, ஆண்கள் மற்றும் பெண்கள் விளையாட்டுகளுக்கு அணுகலை வழங்கும், அதே நேரத்தில் ஆண்களும் பெண்களும் ஒரே பரிசுத் தொகையைப் பகிர்ந்து கொள்வார்கள்.
# நூறு (துடுப்பாட்ட போட்டி)

## போட்டிமுறை

19 ஏப்ரல் 2018 அன்று, இங்கிலாந்து மற்றும் வேல்சு துடுப்பாட்ட வாரியம் முதல் முறையாக உள்நாட்டு துடுப்பாட்டக் குழுக்களுக்கு ஒரு புதிய 100 பந்து துடுப்பாட்ட வடிவத்தை முன்மொழிகின்றதாக அறிவித்தது, அதில் பாரம்பரிய ஆறு பந்து நிறைவுகள் அன்றி 10 பந்துகளுடைய நிறைவு இருக்கும். முன்னங்கால் இடைமறிப்பு சட்டத்தை நீக்குவது உள்ளிட்ட பிற மாற்றங்களும் அடங்கும். இந்த திட்டம் குறிப்பிடத்தக்க எதிர்ப்பை ஈர்த்தது, ஆனால் இங்கிலாந்து அணித் தலைவர் ஜோ ரூட் இதை ஆதரித்தார். 21 பிப்ரவரி 2019 அன்று, திருத்தப்பட்ட விளையாட்டு நிலைகளை இங்கிலாந்து மற்றும் வேல்சு துடுப்பாட்ட வாரியம் உறுதிப்படுத்தியது, அதில் பத்து 10 பந்து நிறைவுகள் இருக்கும், பந்து வீச்சாளர்கள் 5 அல்லது 10 பந்துகளை தொடர்ச்சியாக வீசுவர்.  
நூறு பந்து துடுப்பாட்டம் என்பது வரையறுக்கப்பட்ட நிறைவு துடுப்பாட்டத்தின் ஒரு வடிவமாகும், இதில் இரண்டு அணிகளும் தலா 100 பந்துகளைக் கொண்ட ஒரு ஆட்டப்பகுதியில் விளையாடுகின்றன. விளையாட்டுக்கள் சுமார் இரண்டரை மணி நேரம் நீடிக்கும்.  
இவ்வடிவ துடுப்பாட்டத்தில்,  
- ஆட்டப்பகுதிக்கு 100 பந்துகள்
- 10 பந்துகளுக்கு பின் முனையை மாற்றுவர்.
- பந்துவீச்சாளர் தொடர்ந்து 5 அல்லது 10 பந்துகள் வீசுவர்.
- ஒவ்வொரு பந்துவீச்சாளரும் ஆட்டத்திற்கு அதிகபட்சமாக 20 பந்துகள் வீசுவர்.
- பந்துவீசும் அணிக்கு இரண்டரை நிமிட உத்தி இடைவேளை வழங்கப்படுகிறது.
- ஒவ்வொரு அணிக்கும் 25 பந்துடைய பவர்பிளேயுடன் ஆட்டம் துவங்கும்.
- பவர்பிளேயின்போது 30 இருமுழ வட்டத்துக்கு வெளியில் 2 களத்தடுப்பு வீரர்கள் நிற்கலாம்.
- ஐபிஎல் இல் உள்ளதுபோல, அணியினரே இடைவேளையை எடுத்துக்கொள்ளலாம்.
- ஒரு எளிமையான புள்ளிபலகையும் அறிவிக்கப்பட்டது.
- நோ பாலுக்கு ( பிழை பந்து) 2 ரன்கள் கூடுதலாக வழங்கப்படும் . மேலும் ஃபிரி ஹிட்டும் வழங்கப்படும்.
- ஒருவேளை ஒதுக்கப்பட்ட நேரத்தை விட அதிகமான நேரத்தை பந்துவீசும் அணி எடுத்துக்கொண்டால், கடைசி 5 பந்துகளில் வெளிவட்டத்தில் 1 களத்தடுப்பு வீரர் குறைவாக இருக்க வேண்டும்.
# நூறு (துடுப்பாட்ட போட்டி)

## அணிகள்

| பிர்மிங்ஹாம் ஃபீனிக்ஸ் | எட்க்பாஸ்டன் துடுப்பாட்ட திடல், எட்க்பாஸ்டன், பிர்மின்ஹாம் | டேனியல் வெட்டோரி | பென் சாயர் |  |
| --- | --- | --- | --- | --- |
| இலண்டன் ஸ்பிரிட் | இலார்ட்சு துடுப்பாட்ட மைதானம், இலண்டன் | ஷேன் வோர்ன் | லிசா கெய்ட்லி |  |
| மான்செஸ்டர் ஒரிஜினல்ஸ் | பழைய டிராஃபோர்ட் துடுப்பாட்ட திடல், பழைய டிராஃபோர்ட், மான்செஸ்டர் | சைமன் கட்டிச் | பவுல் ஷா |  |
| நார்தர்ன் சூப்பர் சார்ஜர்ஸ் | ஹெடிங்லே துடுப்பாட்டத் திடல், ஹெடிங்லே, லீட்சு | டேரன் லீமன் | டானியெல் ஹாசெல் |  |
| ஓவல் இன்வின்சிபில்ஸ் | தி ஓவல்,கென்னிங்டன், இலண்டன் | டொம் மூடி | லிடியா கிரீன்வே |  |
| சதர்ன் பிரேவ் | உரோசு பவுல் துடுப்பாட்ட அரங்கம், ஹாம்ஷயர் | மகேல ஜயவர்தன | சார்லட் எட்வர்ட்சு |  |
| டிரெண்ட் ராக்கெட்ஸ் | டிரெண்ட் பிரிட்ஜ், நாட்டிங்ஹாம் | ஆண்டி பிளவர் | சேலியன் பிரிக்ஸ் |  |
| வெல்ஷ் ஃபயர் | சோஃபியா கார்டன்ஸ், கார்டிஃப் | கேரி கிர்ஸ்டன் | மேத்யூ மாட் | } |
# சாம் ஹிக்கின்பாட்டம்

**சாமுவேல் ஹிக்கின்பாட்டம்** (*Sam Higginbottom*) (27 அக்டோபர் 1874 &#x2013; 11 ஜூன் 1958) இங்கிலாந்தின் மன்செஸ்டரில் பிறந்த இவர் இந்தியாவின் அலகாபாத்தில் ஆங்கிலேய கிறிஸ்தவ மறைபணி அமைப்பை நிறுவினார். மேலும்,இவர் அலகாபாத் வேளாண்மை நிறுவனத்தையும் நிறுவினார்.
# சாம் ஹிக்கின்பாட்டம்

## ஆரம்ப கால வாழ்க்கை

ஹிக்கின்பாட்டம் வேல்ஸில் பிறந்தார். குடும்பம் அமெரிக்காவுக்கு குடிபெயர்ந்தது. இவர் சிறுவயதிலேயே பள்ளியை விட்டு வெளியேறி, கசாப்புக்கடை சிறுவன் வாடகையுந்து ஓட்டுநர், பால் வழங்குபவர் என வெவ்வேறு காலங்களில் வெவேறு வேலைகளை செய்தார்.
# சாம் ஹிக்கின்பாட்டம்

## இந்தியாவில் வேலை

ஹென்றி போர்மனின் பரிந்துரையின் பேரில், 1903ஆம் ஆண்டில் பிரெஸ்பைடிரியன் தேவாலயத்தின் வட இந்திய சேவைத்திட்டத்தின் ஒரு பகுதியாக இவர் இந்தியா வந்தார். அப்போதிருந்து 1909 வரை அலகாபாத் கிறிஸ்தவக் கல்லூரியில் (இப்போது எவிங் கிறிஸ்தவக் கல்லூரி ) பொருளாதாரத்தையும், அறிவியலையும் கற்பித்தார்.< இவர்களுக்கு ஐந்து குழந்தைகள் பிறந்தனர்.
# சாம் ஹிக்கின்பாட்டம்

## பிற்கால வாழ்க்கை

இவர், 1921 இல் வெளியிடப்பட்ட தனது படைப்புகளைப் பற்றிய ஒரு புத்தகமும் 1949 இல் வெளியிடப்பட்ட சுயசரிதை என இரண்டு புத்தகங்களை எழுதினார். இந்தியாவில் இருந்தபோது, மகாத்மா காந்தி , ஜவகர்லால் நேரு ஆகியோருடன் நெருங்கிய நட்பை வளர்த்துக் கொண்டார்.
# சாம் ஹிக்கின்பாட்டம்

## தொகுப்புகள்

இவரது ஆவணங்கள் வர்ஜீனியா பல்கலைக்கழகத்தில் ஆல்பர்ட் மற்றும் ஷெர்லி சிறிய சிறப்பு சேகரிப்பு நூலகத்தில் வைக்கப்பட்டுள்ளன.
# சாம் ஹிக்கின்பாட்டம்

## நூலியல்

- Sam Higginbottom. *The Gospel and the Plough, Or, The Old Gospel and Modern Farming in Ancient India*. 1921. London: Central Board of Missions and Society for Promoting Christian Knowledge. Republished in 2006:
- Sam Higginbottom. *Sam Higginbottom, Farmer: An Autobiography*. 1949. Republished in 2007:
# செல்மன் வாக்ஸ்மேன்

**செல்மன் ஆபிரகாம் வாக்ஸ்மேன்** (Selman Waksman) (சூலை 22, 1888 - ஆகஸ்ட் 16, 1973) ஒரு உருஷ்ய சாம்ராஜ்யத்தில் பிறந்த யூத-அமெரிக்க கண்டுபிடிப்பாளர், உயிர்வேதியியலாளர் மற்றும் நுண்ணுயிரியலாளர் ஆவார். மண்ணில் வாழும் உயிரினங்களின் சிதைவு குறித்த ஆராய்ச்சி ஸ்ட்ரெப்டோமைசின் மற்றும் பல நுண்ணுயிர் எதிர்ப்பிகளைக் கண்டுபிடிப்பதற்கு வழிவகுத்தது. ரட்கர்சு பல்கலைக்கழகத்தில் உயிர் வேதியியல் மற்றும் நுண்ணுயிரியல் பேராசிரியராக இருந்த இவர், பல நுண்ணுயிர் எதிர்ப்பிகளைக் கண்டுபிடித்தார். மேலும் பல நுண்ணுயிர் எதிர்ப்பிகளின் வளர்ச்சிக்கு வழிவகுத்த நடைமுறைகளையும் இவர் அறிமுகப்படுத்தினார். இவரது காப்புரிமையின் உரிமத்திலிருந்து பெறப்பட்ட வருமானம் நுண்ணுயிரியல் ஆராய்ச்சிக்கான ஒரு அடித்தளமிட நிதியளித்தது. இந்த நிதியினைக் கொண்டு நியூ ஜெர்சி (அமெரிக்கா) பிசுகடாவேயில் உள்ள ரட்கர்சு பல்கலைக்கழக புஷ் வளாகத்தில் அமைந்துள்ள *வாக்ஸ்மேன் இன்ஸ்டிடியூட் ஆப் மைக்ரோபயாலஜி* நிறுவப்பட்டது. 1952 ஆம் ஆண்டில், "ஸ்ட்ரெப்டோமைசின் கண்டுபிடிப்பிற்கு வழிவகுத்த மண்ணில் வாழும் நுண்ணுயிரிகளின் தனித்துவமான, முறையான மற்றும் வெற்றிகரமான ஆய்வுகளுக்காக" இவருக்கு உடலியல் அல்லது மருத்துவத்துக்கான நோபல் பரிசு வழங்கப்பட்டது. ஸ்ட்ரெப்டோமைசின் கண்டுபிடிப்பில் ஸ்காட்ஸின் பங்கைக் குறைத்ததற்காக வாக்ஸ்மேன் மற்றும் இவரது அறக்கட்டளையின் மீது இவரது ஆராய்ச்சி மாணவர்களில் ஒருவரும், ஸ்ட்ரெப்டோமைசின் முதல் கண்டுபிடிப்பாளருமான ஆல்பர்ட் ஷாட் வழக்குத் தொடர்ந்தார்.
# மறைப்பணியாளர்

யில் அமெரிக்க மறைப்பணியாளர்கள்.]]
**மறைப்பணியாளர்** (*missionary*) என்பவர் ஒரு சமயத்தின் நம்பிக்கைகளைப் பரப்புரை செய்வதற்காகவும், கல்வி, எழுத்தறிவு, சமூக நீதி, சுகாதாரப் பாதுகாப்பு, பொருளாதார மேம்பாடு போன்ற திருப்பணிச் சேவைகளுக்காகவும் நாடொன்றுக்கோ அல்லது ஒரு பிரதேசத்திற்கோ அனுப்பப்படும் ஒரு மதக்குழு உறுப்பினரைக் குறிக்கும்.  
விவிலியத்தின் இலத்தீன் மொழிபெயர்ப்பில், இயேசு கிறிஸ்து தனது பெயரில் நற்செய்திகளைப் பிரசங்கிக்க சீடர்களை அனுப்பும்போது இந்தச் சொல்லைப் பயன்படுத்துகிறார். இச்சொல் பொதுவாக கிறிஸ்தவப் பணிக்காகப் பயன்படுத்தப்படுகிறது, ஆனால் எந்தச் சமயத்திற்கும் அல்லது சித்தாந்தத்திற்கும் இச்சொல்லைப் பயன்படுத்தப்படலாம்.  
1598 ஆம் ஆண்டு முதல் இயேசு சபை தனது உறுப்பினர்களை வெளிநாடுகளுக்கு அனுப்பியபோது, இலத்தீன் சொல்லான ("மிசியோ" என்றால் 'அனுப்பும் செயல்') அல்லது மிட்டேர் , 'அனுப்புதல்' என்று பொருளில் 'மிசனரி' என்ற சொல்லைப் பயன்படுத்தினார்கள்.
# ஆ. ஏழுமலை

**ஆ. ஏழுமலை** (*A Elumalai*) என்பவர் (ஆகஸ்ட் 12, 2020 இல் இறந்தார்) என்பவர் இந்திய அரசியல்வாதி ஆவார். இவர் புதுச்சேரி மக்கள் காங்கிரசு கட்சியினைச் சார்ந்தவர். ஏழுமலை புதுச்சேரி பங்காரப்பேட்டையைச் சேர்ந்தவர். வில்லியனூர் அரசு மேல் நிலைப் பள்ளியில் பள்ளிக் கல்வியினை முடித்தவர். இவர் 2001 முதல் 2011 வரை புதுச்சேரி சட்டப் பேரவையில் ஊசுடு தொகுதி உறுப்பினராக இருந்தார். இவர் 2001 ந. ரங்கசாமி அமைச்சரைவில் போக்குவரத்துத் துறை அமைச்சராகப் பணியாற்றினார். அரசியல் காரணங்களால் அமைச்சர் பதவியிலிருந்து விலகிய ஏழுமலை, கண்ணன் துவக்கிய புதுச்சேரி முன்னேற்றக் காங்கிரசில் இணைந்தார். 2006ஆம் ஆண்டு நடைபெற்ற தேர்தலில் சுயேச்சையாகப் போட்டியிட்டு வெற்றிபெற்றார். பின்னர் தனது ஆதரவினை காங்கிரசு கட்சிக்கு வழங்கினார். இருப்பினும் 2011 தேர்தலில் போட்டியிட்டுத் தோல்வியடைந்தார். ஏழுமலை தனது 55 வயதில் கோவிட்-19 பெருந்தொற்று காரணமாகப் புதுச்சேரி ஜிப்மர் மருத்துவமனையில் இறந்தார்.
# கவுசல்யா அணை

**கவுசல்யா அணை** (*Kaushalya Dam*)(இந்தி: **कौशल्या बांध)** புவி நிரப்பு அணையாகும். இந்த அணை கவுசல்யா ஆற்றில் கட்டப்பட்டுள்ளது. கவுசல்யா ஆறு காகர் நதியின் துணை ஆறாகும். இது பண்டைய தொன்மையான சரசுவதி ஆற்றுடன் ஒப்புமைப்படுத்தப்படுகிறது. இது அரியானா மாநிலம் பிஞ்சூரில் 2008 மற்றும் 2012 ஆண்டுகளுக்கிடையே நீர் தேவைக்காகக் கட்டப்பட்டது.
# கவுசல்யா அணை

## அமைவிடம்

கவுசல்யா தடுப்பணையும் நீர்த்தேக்கமும் கவுசல்யா ஆற்றில் சண்டிகரிலிருந்து 21 கி.மீ. தொலைவில் அமைந்துள்ளது. இது பஞ்ச்குலா மற்றும் கோல் கை ரைட்டன் வனவிலங்கு சரணாலயத்திலிருந்து 12 கி.மீ. தொலைவிலும் பிஞ்சூர் நகரத்திலிருந்து கி.மீ. 5 கி.மீ. தொலைவிலும் மற்றும் பிஞ்சூருக்கு அருகிலுள்ள பிர் ஷிகர்கா வனவிலங்கு சரணாலயத்திலிருந்து 13 கி.மீ. தொலைவில் அமைந்துள்ளது.
# கவுசல்யா அணை

## வரலாறு

காகர் ஆற்றில் அணைக்கான முதல் திட்டம், 19ஆம் நூற்றாண்டின் நடுப்பகுதியில் பிரித்தானியாவின் இந்தியப் பேரரசினால் அம்பாலா கன்டோன்மென்ட்டுக்கு குடிநீரை வழங்க முன்மொழியப்பட்டது.  
முன்மொழிவில் ஒரு அணை கட்ட மட்டும் 1960களில் பரிசீலிக்கப்பட்டது. காகர் நதியில் சண்டிமந்திருக்கு அருகே கும்தலாவில் அணைக்கட்டி சண்டிகர் நகருக்கு நீர் வழங்கவும் பஞ்சாபில் வெள்ளத்தைக் கட்டுப்படுத்தவும் இயலும் எனத் திட்டமிடப்பட்டது. ஆனால் 1999ஆம் ஆண்டு இத்திட்டம் கைவிடப்பட்டது. இதனைச் செயல்படுத்தும் போது நீரில் மூழ்கும் என்றும் ஏராளமான மக்களை இடம்பெயரச் செய்யவேண்டும் எனவும் தெரிவிக்கப்பட்டது.  
இதன் தொடர்ச்சியாக 2005 ஆம் ஆண்டில், காகர் ஆற்றின் துணை நதிகளில் தொடர்ச்சியாகச் சிறிய அணைகள் கட்டும் திருத்தப்பட்ட திட்டத்திற்கு அரியான அரசு ஒப்புதல் அளித்தது. இதனடிப்படையில் கவுசல்யா அணையின் கட்டுமானம் 2008இல் தொடங்கப்பட்டு 2012இல் நிறைவடைந்தது.
# கவுசல்யா அணை

## கட்டுமானம் மற்றும் செலவு

அரியானா அரசால் கட்டப்பட்ட கவுசல்யா அணை நீளமும் உயரமும் உடைய பூமி நிரம்பிய அணை ஆகும். இந்த திட்டத்திற்கு 2005 திசம்பரில் அரியானா அரசு ரூ .51.37 கோடி செலவில் ஒப்புதல் அளித்தது.
# கவுசல்யா அணை

## வனவிலங்கு

இது ஓர் முக்கியமான ஈரநிலமாகும். இது பல ஆபத்தான புலம்பெயர்ந்த பறவைகளின் தாயகமாகும் உள்ளது.
# குசராத்து ஆயுர்வேதப் பல்கலைக்கழகம்

**குசராத்து ஆயுர்வேதப் பல்கலைக்கழகம்** (*Gujarat Ayurved University*) என்பது இந்தியாவின் குஜராத்தின் ஜாம்நகரில் உள்ள மாநில பல்கலைக்கழகமாகும். ஆயுர்வேத மருத்துவம் கற்பித்தல் மற்றும் ஆராய்ச்சி நிறுவனத்துடன் ஒரு கூட்டு வளாகத்தைக் கொண்டுள்ளது. இது 2020ஆம் ஆண்டில் நிறுவப்பட்ட தேசிய முக்கியத்துவம் வாய்ந்த நிறுவனம் ஆகும்.
# குசராத்து ஆயுர்வேதப் பல்கலைக்கழகம்

## வரலாறு

இந்தியா விடுதலை பெற்றபின் ஏற்பட்ட மறுசீரமைப்புக் காரணமாகக் குசராத்தில் ஆயுர்வேத பல்கலைக்கழகம் நிறுவப்பட்டது. இது குசராத்தின் ஜாம்நகரில் தலைமையகத்துடன் 1967இல் நிறுவப்பட்டது.
# குசராத்து ஆயுர்வேதப் பல்கலைக்கழகம்

## நிறுவனங்கள்

இந்தப் பல்கலைக்கழகத்தின் கீழ் பின்வரும் நிறுவனங்கள் செயல்படுகின்றன.  
- பன்னாட்டு ஆயுர்வேத ஆய்வு மையம்
- ஆயுர்வேத தொடர் கல்வி பல்கலைக்கழகப் பள்ளி
# குசராத்து ஆயுர்வேதப் பல்கலைக்கழகம்

## நிறுவனங்கள்

### ஆயுர்வேதம் கற்பித்தல் மற்றும் ஆராய்ச்சி நிறுவனம்

2020ஆம் ஆண்டில் , ஆயுர்வேதம் கற்பித்தல் மற்றும் ஆராய்ச்சி நிறுவனம் (தேசிய முக்கியத்துவம் வாய்ந்த நிறுவனம்) பல்கலைக்கழக வளாகத்தில் நிறுவப்பட்டது. ஆயுர்வேதத்தில் கற்பித்தல் மற்றும் ஆராய்ச்சி நிறுவனத்தினை நிறுவ பின் வரும் நிறுவனங்கள் இந்நிறுவனத்துடன் இணைக்கப்பட்டது.  
- ஆயுர்வேத முதுகலை கற்பித்தல் மற்றும் ஆராய்ச்சி நிறுவனம்
- ஆயுர்வேத ஆராய்ச்சி பன்னாட்டு மையம்
- ஸ்ரீகுலாப்குன்வெர்பா ஆயுர்வேத மகாவித்யாலயா
- மகரிசி பதஞ்சலி யோகா இயற்கை மருத்துவம் மற்றும் ஆராய்ச்சி நிறுவனம்
- இந்திய ஆயுர்வேத மருந்து அறிவியல் நிறுவனம்
# கத்னி குண்டு தடுப்பணை

**கத்னி குண்டு தடுப்பணை** (*Hathni Kund Barrage*) என்பது இந்தியாவின் ஹரியானா மாநிலத்தின் யமுனா நகர் மாவட்டத்தில் யமுனா ஆற்றில் அமைந்துள்ள கான்கிரீட் தடுப்பணை ஆகும். இது நீர்ப்பாசன நோக்கத்திற்காக அக்டோபர் 1996 முதல் ஜூன் 1999 வரை கட்டப்பட்டது. இந்த அணையின் கீழ்ப்பகுதியில் பயனற்ற நிலையில் காணப்படும் தாஜேவாலா தடுப்பணைக்கு மாற்றாகக் கட்டப்ப்டட்டது. கத்னி குண்டு தடுப்பணையிலிருந்து 3 கிலோ மீட்டர் தொலைவில் உள்ள கீழணை 1873ஆம் ஆண்டில் கட்டப்பட்டது. கத்னி தடுப்பணை தண்ணீரை மேற்கு மற்றும் கிழக்கு யமுனா கால்வாய்களில் திருப்பிவிடுகிறது. மேலும் சிறிய நீர்த்தேக்கமும் உருவாகியுள்ளது. இந்த நீர்பிடிப்பு பகுதியில் உள்ள ஈரநிலத்தில் 31 வகையான பறவைகள் காணப்படுகின்றன.  
1970களின் முற்பகுதியிலிருந்து தாஜேவாலா தடுப்பணையை மாற்றுவதற்கான திட்டங்கள் தீட்டப்பட்டு வந்தன, ஆனால் அரியானா மற்றும் இமாச்சல பிரதேச அரசாங்கங்களுக்கிடையில் ஒப்பந்தம் ஒன்று ஜூலை 1994 வரை ஏற்படவில்லை. 1999ஆம் ஆண்டின் பிற்பகுதியில் அணையின் வேலைகள் முடிக்கப்பட்டாலும், ஒரு சில வேலை தாமதங்கள் காரணமாக மார்ச் 2002 வரை அணைச் செயல்படவில்லை. இந்த அணை 360 மீ. நீளமானது. இதன் நீர் கசிவு பாதை பத்து முக்கிய வெள்ள வடி வாயில்களால் ஆனது. இதன் வலது பக்கத்தில் ஐந்து நீரடிகசிவு பகுதியும் இடதுபுறத்தில் மூன்றும் அதிகபட்சமாக நீரை வெளியேற்றும் தன்மையுடையது.
# இலட்சுமன் பை

**இலட்சுமன் பை** (*Laxman Pai*, 21 ஜனவரி 1926 - 14 மார்ச் 2021) ஒரு இந்தியக் கலைஞரும், ஓவியருமாவார். இவர், 1977 முதல் 1987 வரை கோவா கலைக் கல்லூரியின் முதல்வராக இருந்தார். இவர், இந்தியாவின் மூன்றாவது உயர்ந்த குடிமை விருதான பத்ம பூசண் விருது உட்பட பல விருதுகளை பெற்றுள்ளார்.
# இலட்சுமன் பை

## ஆரம்பகால வாழ்க்கை

பை 21 ஜனவரி 1926 இல் கோவாவின் மட்காவில் பிறந்தார். கலைக்கான இவரது முயற்சி மட்காவிலுள்ள இவரது மாமாவின் மௌசோ புகைப்பட ஸ்டுடியோவில் இருந்தது. அங்கு இவர் கருப்பு மற்றும் வெள்ளை புகைப்படங்களை வண்ணப்பூச்சுடன் தொடுவார். 1940களில், இவர் கோவா விடுதலை இயக்கத்தில் தீவிரமாக ஈடுபட்டார். இதற்காக இவர் போர்த்துகீசிய காலனித்துவவாதிகளால் மூன்று முறை கைது செய்யப்பட்டார். கைது செய்யப்பட்ட பின்னர் அவரை போர்த்துகீசிய காவல்துறையினர் தாக்கினர், இந்த காரணத்திற்காக, அவரது பெற்றோர் அவரை நகரத்திற்கு அனுப்பினர். 1943 முதல் 1947 வரை மும்பை இல் சர் ஜாம்செட்ஜி ஜீஜ்பாய் ஸ்கூல் ஆஃப் ஆர்ட் இல் படித்தார். அவருக்கு 1947 இல் மாயோ பதக்கம் வழங்கப்பட்டது. 1946 இல் மார்காவ் காவல் நிலையத்திற்கு வெளியே போய் ஒரு சத்தியாக்கிரகத்தை வழங்கினார்.
# இலட்சுமன் பை

## தொழில்

தனது படிப்பை முடித்தவுடனேயே, சர் ஜாம்செட்ஜி ஜீஜ்பாய் கலைப்பள்ளியில் கற்பிக்கத் தொடங்கினார். அதே நேரத்தில் இவர், மும்பை முற்போக்கு கலைஞர்கள் குழுவின் நடவடிக்கைகளில் பங்கேற்றார். இருப்பினும் அதன் உறுப்பினராகவில்லை. ஒருமுறை, பிரான்சிஸ் நியூட்டன் சௌசா வரைந்த நிர்வாண ஓவியம் ஒன்றை அப்போதைய மும்பை மாநிலத்தின் முதலமைச்சர் மொரார்ஜி தேசாய் ஆட்சேபித்ததை பை நினைவு கூர்ந்தார். சௌசாவுடன் பை தொடர்பு கொண்டிருந்ததால், பதவி நீக்கம் செய்யப்பட்டார். பை சர் ஜாம்செட்ஜி ஜீஜ்பாய் கலைப்பள்ளிக்கு ஒரு கடிதம் எழுதினார். ஆனால் இயக்குனருக்கு எதிரான தனது குற்றச்சாட்டுகளை கைவிடுமாறு கூறப்பட்டது. இவர் அவ்வாறு செய்ய மறுத்து, அதன் விளைவாக அங்கிருந்து வெளியேற்றப்பட்டார்.  
அதைத் தொடர்ந்து, அப்போது பிரான்சில் வாழ்ந்து வந்த இந்திய ஓவியர் சையது ஐதர் ராசாவுக்கு ஒரு கடிதம் எழுதினார். இவர் பாரிஸுக்கு வருவதற்கான ஏற்பாடுகளை ராசா செய்தார். பை பாரிஸ் சென்று அங்கு சுதை ஓவியம் படித்தார். இவர் மதிப்புமிக்க இக்கோல் டெஸ் பியூக்ஸ் கலைப் பள்ளியி படித்தார். மேலும், பத்து ஆண்டுகள் பாரிஸில் தங்கினார். பாரிஸில் தங்கியிருந்த காலத்தில், பை நகரத்தில் பத்து தனி கண்காட்சிகளை நடத்தினார்.  
உலகெங்கிலும் 110க்கும் மேற்பட்ட தனிக் கண்காட்சிகளை நடத்தினார். இவரது தனி கண்காட்சிகள் இலண்டன், மியூனிக் ஹனோவர், இசுடுட்கார்ட், நியூயார்க் நகரம், பிரெமன், சான் பிரான்சிஸ்கோ, பாங்காக், கோலாலம்பூர், சிங்கப்பூர், புது தில்லி, மும்பை, கொல்கத்தா, கோவா, சாவோ பாவுலோ போன்ற இடங்களில் நடைபெற்றது. பை ஜெர்மனியில் ரோசென்டல் பீங்கான் கலையை கற்றுக்கொண்டார்.  
இந்தியாவுக்குத் திரும்பிய இவர், 1977ஆம் ஆண்டில் கோவா கலைக் கல்லூரியின் முதல்வர் பதவியை ஏற்று 1987 வரை பணியாற்றினார். பனாஜியின் அல்டின்ஹோ பகுதியில் புதிய கல்லூரி வளாகத்தை உருவாக்குவதில் இவர் முக்கியப் பங்கு வகித்தார்.
# இலட்சுமன் பை

## பையின் படைப்புகள்

1947 முதல் 1950 வரை பை பெரும்பாலும் கோன் படங்களாலும் இந்திய மினியேச்சர்களின் கருத்தாலும் ஈர்க்கப்பட்டார். இவரது ஆரம்ப படைப்புகள் கோன் வாழ்க்கை முறையைப் பற்றி பேசுகின்றன. இவரது ஓவியங்களிலிருந்து சம்பாலிம் ஷிக்மோ அல்லது பெனி (மதுபானம்) - தயாரிக்கும் செயல்முறையை சித்தரிக்கிறது. பண்டைய எகிப்திய சிற்பங்களால் ஈர்க்கப்பட்டார். இவர், குமார் கந்தர்வன், பீம்சென் ஜோஷி, கிஷோரி அமோன்கர் ஆகியோரின் இசைகளைக் கேட்டுக்கொண்டே வரைவார் . இவர், இந்திய பாரம்பரிய இசையின் வெவ்வேறு [ராகங்களை அடிப்படையாகக் கொண்டு பல்வேறு ஓவியங்களை வரைந்தார். தனது படைப்புகளில், குறிப்புகளின் அதிர்வுகளால் தீர்மானிக்கப்படும் இசையின் மனநிலைகளுக்கு ஒரு காட்சி விளக்கத்தை அளிக்கிறார். இவரது ஓவியத் தொடரான 'மியூசிகல் மூட்ஸ்' (1965) இந்திய பாரம்பரிய இராகங்களால் ஈர்க்கப்பட்டது. பை, சித்தார், பன்சுரி ஆகிய இசைக்கருவிகளையும் வாசிக்கத் தெரிந்தவர்.  
இவரது ஓவியங்கள் பென் மற்றும் அப்பி கிரே அறக்கட்டளை, நியூயார்க் பொது நூலகம், பெர்லின் அலங்கார கலைகளின் அருங்காட்சியகம், பெர்லின் அருங்காட்சியகம், நவீன கலை அருங்காட்சியகம், பாரிஸ், அரசு அருங்காட்சியகம், சென்னை, நாக்பூர் அருங்காட்சியகம், தேசிய நவீன கலைக்கூடம், புதுதில்லி, பஞ்சாப் பல்கலைக்கழகம், சண்டிகர் போன்ற இடங்களில் இடம் பெற்றது.
# இலட்சுமன் பை

## தனிப்பட்ட வாழ்க்கை

பை தனது 40 வயதில் சிம்லாவில் முன்பு சந்தித்த பூர்ணிமாவை மணந்தார். இவருக்கு ஒரு மகன் இருந்தார். அவரது மனைவி அவரை முன்னறிவித்திருந்தார்.
# இலட்சுமன் பை

## மரணம்

பை, மார்ச் 21, 2021 அன்று கோவாவிலுள்ள தனது வீட்டில் தனது 85 வயதில் காலமானார்.
# இலட்சுமன் பை

## விருதுகள்

- இலலித் கலா அகாதமி விருது, மூன்று முறை (1961, 1963, 1972) பெ ற்றுள்ளார்
- பத்மசிறீ விருது, இந்திய அரசால் (1985) வழங்கப்பட்டது.
- மாநில விருது கோவா அரசால் வழங்கப்பட்டது.
- நேரு விருது (1995) பெற்றுள்ளார்
- கோமந்த் விபூஷன் விருது, கோவாவின் மிக உயர்ந்த குடிமகன் விருது.
- பத்ம பூசண் விருது
# இலட்சுமன் பை

## இதையும் காண்க

- சையது ஐதர் ராசா
- அக்பர் பதம்சி
# மங்களூர் கோழிச் சுக்கா

**மங்களூர் கோழிச் சுக்கா** அல்லது **<nowiki/>'கோரி சுக்கா/ கோரி அசாதினா (**துளு**)** என்பது இந்திய உணவு வகையாகும். இந்த கோழி சுக்கா மங்களூர் மற்றும் உடுப்பி பகுதியில் தோன்றியதாகும். சுக்கா என்பது "சுக்கா" வார்த்தையாகும். இந்தியில் "சுகா" என்றால் "உலர்ந்த" என்று பொருள்படும். சில நேரங்களில் "*கோரி அஜடினா* " என்றும் அழைக்கப்படுகிறது. இருப்பினும் இது உலர் மற்றும் பகுதி கிரேவி என இரண்டு மாறுபாடுகளில் தயாரிக்கப்படலாம்.
# மங்களூர் கோழிச் சுக்கா

## தேவையான பொருட்கள்

கோழிச் சுக்கா தயாரிக்கத் தேவையான பொருட்கள்.  
- 1 1/2&nbsp;கிலோ கோழிக்கறி
- 10 காய்ந்த சிவப்பு மிளகாய் (உலர் கெய்ன் மிளகு அல்லது சொர்க்க மிளகு)
- 1 கோப்பை அரைத்த தேங்காய்
- 2 தேக்கரண்டி கொத்தமல்லி தூள்
- 10-12 கருப்பு மிளகு
- 1/2 தேக்கரண்டி சீரகம்
- 1/2 தேக்கரண்டி வெந்தயம்
- 2 இலவங்கப்பட்டை
- 6 கிராம்பு
- 1/4 தேக்கரண்டி மஞ்சள் தூள்
- பூண்டு 5-6 பல்
- 2 வெங்காயம்
- 2-3 தக்காளி
- 5-6 கறிவேப்பிலை
- 1 எலுமிச்சை (சிறியது)
- சுவைக்க உப்பு
- 1 தேக்கரண்டி நெய் + 1 தேக்கரண்டி தேங்காய் எண்ணெய்
# மங்களூர் கோழிச் சுக்கா

## தயாரிப்பு

மங்களூர் கோழிச் சுக்காவினை பின்வரும் முறையில் தயாரிக்கலாம்.  
- கோழிக்கறியினை சிறிய துண்டுகளாக வெட்டி நன்றாகக் கழுவி, மஞ்சள், உப்பு, எலுமிச்சம் சாறு சேர்த்து ஊறவைக்கவேண்டும்.
- மசாலா தூள் : உலர்ந்த வறுத்த சிவப்பு மிளகாய், கொத்தமல்லி, வெந்தயம், சீரகம், இலவங்கப்பட்டை மற்றும் கிராம்பு முதலியவற்றை மிக்சியில் இட்டு தூளாகப் பொடி செய்யவேண்டும்.
- மசாலா பசை: 1 வெங்காயம், பூண்டு ஆகியவற்றை பசையாக அரைத்து, துருவிய தேங்காய் துளைச் சேர்த்து சிறிது நேரம் அரைக்கவும்.
- ஒரு கடாயில் நெய் மற்றும் எண்ணெய்யை இட்டு சூடாக்கவேண்டும். எண்ணெய் சூடான பின்னர், நறுக்கிய வெங்காயத்தைச் சேர்த்து பொன்னிறமாகும் வரை வறுக்கவும். பின்னர் நறுக்கிய தக்காளியைச் சேர்த்து எண்ணெய் பிரியும் வரை வதக்கவும்.
- கறிவேப்பிலை சேர்த்து சிறிது நேரம் வறுக்கவும்.
- இப்போது ஊறவைத்த கோழிக்கறியினைச் சேர்க்கவும். மசலாவினை கோழிக்கறியில் நன்றாக சேறுமாறு கிளறிவிட்டு சிறிது நேரம் சமைக்கவும்.
- இப்போது அரைத்த மசாலா மற்றும் மசாலாத்தூள் சேர்த்து, நன்கு நீர் வற்றும் வரை சமைக்கவும்.
- கோழிக்கறி நன்கு வெந்தவுடன் கொத்தமல்லி இலைகளைத் தூவி சூடாகப் பரிமாறவும்.
# துலி பிரில்லியன்சு மக்காமா

**துலி பிரில்லியன்சு மக்காமா** (*Thuli Brilliance Makama*) தெற்கு ஆப்பிரிக்காவின் நிலம்சூழ் நாடான எசுவாத்தினியைச் சேர்ந்த ஒரு சுற்றுச்சூழல் வழக்கறிஞராவார்.  
தென்னாப்பிரிக்கா மற்றும் மொசாம்பிக்கின் நடுவில் அமைந்துள்ள ஓர் இராச்சியம் சுவாசிலாந்து ஆகும். இது தற்போது எசுவாத்தினி என்றழைக்கப்படுகிறது. இங்கு சுமார் 1 மில்லியன் மக்கள் வாழ்கின்றனர். உணவு மற்றும் நீர் பற்றாக்குறை, மற்றும் எப்போதும் அதிகரித்து வரும் வறுமை ஆகியவற்றால் நாடு பாதிக்கப்பட்டுள்ள நிலையில், விளையாட்டு வேட்டைக்காரர்கள் மற்றும் வனவிலங்கு சுற்றுலாப் பயணிகளுக்கான சர்வதேச இடமாக அதன் நற்பெயர் தொடர்ந்து வளர்ந்து வருகிறது. இதனால் விளையாட்டு பூங்காக்கள் பெருகிவிட்டன. பாதுகாப்பு என்ற பெயரில், உள்ளூர் மக்கள் தங்கள் பாரம்பரிய நிலங்களை அதிகளவில் தள்ளிவைத்து, பிழைப்புக்குத் தேவையான வேட்டை மற்றும் சேகரிப்பு நடைமுறைகளைத் தொடர துன்புறுத்தப்படுகிறார்கள்.  
கடுமையான மூன்று ஆண்டுகால சட்டப் போருக்குப் பிறகு, சுவாசிலாந்தின் பொது நல சுற்றுச்சூழல் வழக்கறிஞர் துலி மக்காமா, சுவாசிலாந்து சுற்றுச்சூழல் அதிகாரசபையில் சுற்றுச்சூழல் தன்னார்வ தொண்டு நிறுவன பிரதிநிதித்துவத்தை உள்ளடக்கிய ஒரு முக்கிய வழக்கை வென்றார். சுற்றுச்சூழல் முடிவெடுப்பதில் பொதுமக்கள் பங்கேற்பதற்கான உரிமையை இவர் வலுப்படுத்தினார்.  
துலி மக்காமாவின் சுற்றுச்சுழல் செயல்பாடுகளுக்காக 2010 ஆம் ஆண்டிற்கான கோல்டுமேன் சுற்றுச்சூழல் விருது இவருக்கு வழங்கப்பட்டது.
# சில்ரன் ஆப் ஜப்லாவி

**சில்ரன் ஆப் ஜப்லாவி** ( *Children of Gebelawi*) என்பது எகிப்திய எழுத்தாளரும் நோபல் பரிசு பெற்றவருமான நாகுயிப் மஹபூஸின் புதினம் ஆகும். இது அதன் மாற்று மொழிபெயர்ப்பான ***சில்ட்ரன் ஆஃப் எவர் ஆலி*** என்ற பெயராலும் அறியப்படுகிறது..
# சில்ரன் ஆப் ஜப்லாவி

## சர்ச்சை

இது முதலில் அரபு மொழியில் 1959 இல், *அல்-அஹ்ரம்* என்ற நாளிதழில் தொடராக வெளியிடப்பட்டது. அப்போது இது சமயவாதிகளால் கடுமையான எதிர்ப்பை எதிர்கொண்டது. *அல்-அஹ்ரமின்* ஆசிரியரான முகமது ஹெய்கலின் நண்பராக இருந்த ஜனாதிபதி கமல் அப்தெல் நாசரின் தலையீட்டால் அது முழுமையாக வெளியிடப்படவில்லை. இதை பத்தகமாக வெளியிட அப்போதைய எகிப்தில் அரசு தடைசெய்தது.  
இது முதன்முதலில் லெபனானில் 1967 இல் அச்சிடப்பட்டது. பிலிப் ஸ்டீவர்ட்டின் ஆங்கில மொழிபெயர்ப்பு 1981 இல் வெளியிடப்பட்டது.
# சில்ரன் ஆப் ஜப்லாவி

## சுருக்கம்

இக்கதையானது கறைபனையான 19 ஆம் நூற்றாண்டின் கெய்ரோவின் குறுந்தெருக்களில் நடப்பதாக எழுதப்பட்டுள்ளது. மூன்று ஏகத்துவ ஆபிரகாமிய சமயங்களின் (யூத சமயம், கிறிஸ்தவம், இஸ்லாம்) ஆகியவற்றின் அடிப்படை நம்பிக்கைகளை உருவகமாக கொண்டு இது எழுதப்பட்டுள்ளது.  
இக்கதையில் வரும் பாத்திரமான ஜப்லாவி என்பது கடவுளைக் குறிக்கிறது என்று விமர்சகர்கள் கூறினர். மஹபூஸ் இதை நிராகரித்தார், "கடவுளுக்கு யாரையும் உதாரனம் காட்ட முடியாது. கடவுள் வேறு யாரைப் போலவும் இல்லை. கடவுள் பிரம்மாண்டமானவர்" என்று கூறினார். இந்த புதினமானது ஐந்து பகுதிகளைக் கொண்டதாக உள்ளது. புதினத்தின் முதல் பகுதியின் கதை மாந்தராக ஜப்லாவி ( கடவுள்), அத்ஹம் (ஆதாம் أدهم), உமைமா (ஏவால்), இத்ரீஸ் ( சாத்தான் ) ஆகியோர் உள்ளனர். இதில் தந்தையான ஜப்லாவியும் மகன்களாக அக்ஜம், இத்ரீஸ் ஆகியோர் உள்ளனர். இவர்களின் அடுத்தடுத்த தலைமுறையினர் கதையின் பிற பகுதிகின் நாயகர்களாக உள்ளனர். கதையின் அடுத்தடுத்த பகுதிகளின் நாயகர்களாக மோசே (கபல் جبل), இயேசு (ரிஃபா رفاعة), முகம்மது (காசிம் قاسم) ஆகியோரின் வாழ்க்கையை உருவகப்படுத்தி கூறுவதாக உள்ளது. ஒவ்வொரு நாயகர்களை பின்பற்றுபவர்கள் யூத சமயம், கிறிஸ்தவம், இஸ்லாம் ஆகியவற்றைக் குறிக்கும் குறுந்தெருவின் வெவ்வேறு பகுதிகளில் குடியேறுகிறார்கள். புதினத்தின்ன் ஐந்தாவது பிரிவின் கதாநாயகன் அரபா (عرفة) ஆவார். அரபா பாத்திரமானது நவீன அறிவியலைக் குறிக்கும் உருவகமாக உள்ளது. இவர் அனைத்து தீர்க்கதரிசிகளுக்கும் பின்னால் வருகிறார். அதே நேரத்தில் தீர்க்கதரிசிகளைப் பின்பற்றுபவர்கள் அனைவரும் அராபாவை தங்களுள் ஒருவராகக் கூறுகின்றனர்.
# சில்ரன் ஆப் ஜப்லாவி

## தமிழ் மொழிபெயர்ப்பு

இந்த நூலை அரபு மொழியில் இருந்து நேரடியாக தமிழுக்கு *பஷீர் அகமது ஜமாலி*யால் *நம் சேரிப் பிள்ளைகள்* என்ற பெயரில் மொழிபெயர்க்கபட்டுள்ளது.
# ரவி பாட்டியா

**ரவி பாட்டியா**( Ravi Bhatia) (பிறப்பு 30 நவம்பர் 1988) இவர் ஒரு இந்திய தொலைக்காட்சி நடிகர். ஜீ டிவி இன் ஜோதா அக்பர் தொலைக்காட்சி தொடர்ஜோதா அக்பர் இல் சலீமாக நடித்தற்காகவும், தாதகிரி நிகழ்ச்சியில் ஒரு போட்டியாளராக இருந்ததற்காகவும் அவர் அறியப்படுகிறார்.
# ரவி பாட்டியா

## தொழில்

அவர் 18 வயதில் மும்பைக்குச் சென்று,அவர் கஹானி ஹமரே மகாபாரத் கி தரம்வீர், ஹமாரே மகாபாரத் கி வீக்ரம், மற்றும் பீட்டல் வீக்ரம் மற்றும் பீட்டால் ஆகியவற்றில் சிறிய வேடங்களில் தொடங்கினார். தரம்வீரில் அறிமுகமானவர் பாட்டியா கிராந்தியின் துணை வேடத்தில் நடித்தார். செய்தி மேற்கோள் கடைசி = வர்மா முதல் = தீப்தி தலைப்பு = ரோதா பாட்டியாவை அறிந்து கொள்ளுங்கள், ஜோதா அக்பரின் மூத்த சலீம் ஜனவரி 2015 செய்தித்தாள் = இந்தியா திறக்கிறது அவர் நிகழ்ச்சியில் ஒரு போட்டியாளராக இருந்தார் தாதகிரி ஒரு தாதகிரி # ஸ்லாப்பிங்_சிடென்ட் வாக்குவாதம் நடந்தபோது, அது அவள் எப்படி அறைவது?" என்று நினைவு கலாச்சாரத்தால் பிரபலப்படுத்தப்பட்டது. பின்னர் அவர் ஜோதா அக்பர் என்ற தொலைக்காட்சி தொடரில் சலீமின் பாத்திரத்தில் நடித்தார், பின்னர் ஸ்டார் பிளஸ் நிகழ்ச்சியில் ராஜா கி ஆயேகி பராத் தொலைக்காட்சி தொடர் ராஜா கி ஆயேகி பராத் மற்றும் பின்னர் சஹாரா ஒன் இன் ஹமாரி பேட்டி ராஜ் கரேகி இல் முக்கியக் கதாபாத்திரத்தில் நடித்தார். சமீபத்தில், அவர் ஜீ டிவி இன் தோ தில் பந்தே ஏக் டோரி சே இல் விவேக்காகவும் காணப்பட்டார்.  
2014 ஆம் ஆண்டில், ஏக்தா கபூர் இன் பிரபலமான வரலாற்று நிகழ்ச்சியில் ஜோதா அக்பர் தொலைக்காட்சி தொடர் ஜோதா அக்பர் இல் இளவரசர் ஜஹாங்கிர் சலீம் பாத்திரத்திற்காக அவர் 12 போட்டியாளர்களில் தேர்ந்தெடுக்கப்பட்டார் செய்திகளை மேற்கோள் காட்டு அணுகல் தேதி = 1 ஜனவரி 2015 செய்தித்தாள் = டெல்லிசக்கர் தேதி = 12 டிசம்பர் 2014 news செய்தி மேற்கோள் தலைப்பு = ரவி பாட்டியா பைகள் ஜோதா அக்பர், நிகழ்ச்சியில் வளர்ந்த சலீமுடன் விளையாடுவார் அணுகல் தேதி = 1 ஜனவரி 2015 செய்தித்தாள் = டெல்லிடட்கா தேதி = 12 டிசம்பர் 2014 2015 இல் அவர் பல்வேறு இந்தோனேசியாவில் தொலைக்காட்சி இந்தோனேசிய தொலைக்காட்சி நிகழ்ச்சிகளில் தோன்றத் தொடங்கினார். செய்தி மேற்கோள் கடைசி = மகேஸ்வரி முதல் = நேஹா. ரவி பாட்டியா இந்தோனேசியாவுக்கு புறப்படுகிறார் - டைம்ஸ் ஆப் இந்தியா 1 செப்டம்பர் 2016 செய்தித்தாள் = இந்தியாவின் டைம்ஸ் தேதி = 20 டிசம்பர் 2015 2019 இல் அவர் & டிவியின் லால் இஷ்க் ('இல் பாகுலின் முக்கிய எபிசோடிக் பாத்திரத்தை வகித்தார். 2018 தொலைக்காட்சித் தொடர்) | லால் இஷ்க்]] '' நேஹா பெட்னக்கருக்கு ஜோடியாக.
# ரவி பாட்டியா

## திரைப்படவியல்

- * சுக்லா-தி டைகர் (2021 படம்)|சுக்லா-தி டைகர் *
- '' ஃபுல்மேனியா (2019)
# ரவி பாட்டியா

## திரைப்படவியல்

### தொலைக்காட்சி

- தரம் வீர் தொலைக்காட்சித் தொடர் தரம்வீர் என கிரந்தி
- கஹானி ஹமாரே மகாபாரத் கி என விச்சித்விரியா
- தாதகிரி (2008) வலை தலைப்பு = ரவி வருத்தப்படுகிறார் - டைம்ஸ் ஆப் இந்தியா வலைத்தளம் = தி டைம்ஸ் ஆஃப் இந்தியா
- வீக்ரம் மற்றும் பீட்டல்
- தரம் வீர் டிவி தொடர் தரம் வீர் கிராந்தியாக
- ராஜா கி ஆயேகி பராத் தொலைக்காட்சி தொடர் ராஜா கி ஆயேகி பராத் பால்மாவாக
- ஹமாரி பேட்டி ராஜ் கரேகி நிர்பாய் (முன்னணி)
- தோ தில் பந்தே ஏக் டோரி சே விவேக் செஹாரியாக
- பியார் டியூன் கியா கியா
- ஜோதா அக்பர் தொலைக்காட்சி தொடர் ஜோதா அக்பர் சலீமாக
இந்தோனேசி சீரியல் இளவரசர் வர்சராவாக செய்தி மேற்கோள் தலைப்பு = சீரியல் 'ரோரோ ஜாங்ராங்' ANTV ரவி பாட்டியா தக் தயாங், ரசிகர்கள் கெக்கம் அகாரா சூப்பர் குடும்பம் 100'? - பெரிட்டா பிந்தாங் url =
- காரா காரா டியுங் ஆண்டாரா முன்னணி
- I-KTP ரவி முன்னணி
- லால் இஷ்க் 2018 தொலைக்காட்சித் தொடர்) லால் இஷ்க் பாகுலாக எபிசோடிக் பாத்திரத்தில் முன்னணி
- இஷ்க் சுபன் அல்லாஹ் சர்தாஜ் அகமதுவாக
# ரவி பாட்டியா

## திரைப்படவியல்

### வலைத் தொடர்

- சுக்லா-புலி (சுக்லாவாக)
- ஹலாலா (ரஹிலாக) (முன்னணி)
- மார்கான்- மூடிய கோப்பு (வரவிருக்கும்)
- சார் கா புஞ்சனாமா (எதிர்வரும்)
- ஹஸ்தினாபூர் (வரவிருக்கும்)
# கங்கை நதியுடன் ஒரு நடைப்பயணம்

**கங்கை நதியுடன் ஒரு நடைப்பயணம்** (*A Walk Along the Ganges*) இங்கிலாந்து நாட்டைச் சேர்ந்த டென்னிசன் பெர்விக் 1986 ஆம் ஆண்டு எழுதிய பயணக் குறிப்பு நூலாகும். இந்த புத்தகத்தில், இந்தியப் புனித நதியான கங்கையின் பாதையில் மேற்கொண்ட 2000 மைல் தொலைவு நடைப் பயணம் பற்றி டென்னிசன் கூறுகிறார்.